Dit is aangenaam om in hierdie nuusbrief te kan verslag doen oor ’n bedrywige paar weke vir PEN Afrikaans. Ons het sessies by Tuin van Digters aangebied, algemene jaarvergadering gehou in Potchefstroom, die internasionale PEN-kongres in Indië bygewoon en deelgeneem aan ’n oop gesprek oor die aanpassing van die reglement vir die Hertzogprys vir drama.
PEN Afrikaans het vroeër vanjaar ’n skrywe aan die Akademie vir Wetenskap en Kuns gerig waarin ons versoek het dat die reglement vir toekenning van die Hertzogprys vir drama heroorweeg word.
Die gevolg is dat, alhoewel daar ’n noemenswaardige opbloei in die Afrikaanse dramakuns is, die meerderheid van nuwe dramatekste nie in aanmerking kan kom vir die Hertzogprys nie aangesien dit nie aan die publikasiekriterium voldoen nie.
PEN Afrikaans het dus versoek dat daar herbesin word oor die publikasiekriterium waar dit die dramagenre aangaan. Ons is dankbaar dat die Akademie en die Letterkundekommissie positief op die versoek gereageer het en ’n oop gesprek met belanghebbendes geskeduleer het om oor dié saak te praat.
Daar is ook 'n kort video van die oggend se voorleessessie op ons Facebook-blad beskikbaar. Baie dankie aan die digters, die Breytenbach Sentrum en aan Colin Butler vir die video.
Tussen 25 en 29 September vanjaar het verteenwoordigers van PEN-sentrums vanoor die wêreld in Pune, Indië, saamgetrek vir die jaarlikse PEN-kongres. Dit was vir my en Fiona van Kerwel 'n voorreg en belewenis om PEN Afrikaans by hierdie geleentheid te kon verteenwoordig.
PEN Afrikaans se grondwet is by die vergadering gewysig. Sien die notule van die vergadering vir volledige besonderhede oor dié wysiging.
Die nuwe uitgawe, met revolusie as die breë tema, is nou op die rakke. Hou ’n oog daarvoor oop by Exclusive Books- en Van Schaik-boekwinkels.
Corné Güldenpfennig, ’n prokureur wat in intellektuele goederereg spesialiseer, vertel in die nuwe artikel in ons artikelreeks meer oor die gevare wat die aanlyn omgewing vir skrywers kan inhou. Sy kyk spesifiek na outeursregskending en kuberdiefstal, en gee wenke oor hoe skrywers hul werk kan beveilig.
Vorige gevalle van grootskaalse ongemagtigde verspreiding van e-boeke het al duidelik gewys: dit is ’n uiters relevante onderwerp vir skrywers wat ook in digitale formate publiseer.
Ten slotte is dit altyd 'n plesier om die lys van nuwe Afrikaanse publikasies te deel. Baie geluk aan al ons lede wat hierdie maand nuwe boeke op die rak het.